
MENȚIONAREA OBIECTIVULUI DE POLITICĂ PUBLICĂ
Societatea CARFIL S.A., întreprindere publică, filială a Companiei Naționale Romarm S.A., desfășoară activități în domeniul fabricării armamentului și a muniției (CAEN 2530), în conformitate cu politicile publice din sectorul apărării și securității naționale.

Obiectivul de politică publică al societății este:
Menținerea și dezvoltarea capacităților industriale strategice necesare apărării naționale, prin producția de armament și muniție în condiții de eficiență, siguranță și conformitate cu reglementările interne și internaționale.

Societatea CARFIL S.A. acționează în cadrul industriei naționale de apărare, industrie strategică de interes national. Organizarea și funcționarea industriei naționale de apărare, activitățile necesare realizării de produse militare, sensibile și strategice, precum și celelalte operațiuni conexe, astfel încât aceasta să asigure protecția intereselor naționale de apărare ale României, inclusiv a intereselor esențiale de Securitate națională, sunt reglementate de prevederile Legii nr. 232/2016 privind industria națională de apărare. Societatea CARFIL SA este un operator economic din industria națională de apărare autorizat să desfășoare activități necesare realizării de produse militare, sensibile și strategice, precum și/sau cu serviciile aferente acestora.

Obiectivul activităților economice desfășurate de societate este reprezentat de participarea la satisfacerea de către industria națională de apărare a necesităților de înzestrare ale instituțiilor din cadrul forțelor sistemului național de apărare, pe timp de pace, la instituirea stărilor de asediu, de urgență, de mobilizare sau de război, ținând seama de interesul național și de angajamentele guvernamentale asumate în relația cu structurile NATO și al Uniunii Europene.
Prin aplicarea continuă a soluțiilor de bun management, prin constientizarea și ținerea sub control a constrângerilor și riscurilor și limitarea influențelor acestora, viziunea societății S. CARFIL S.A. este de a fi o companie din ce în ce mai profitabilă și va avea:

-
un management modern;

-
produse diversificate şi de bună calitate;

-
capacități retehnologizate, moderne, noi tehnologii;

-
o piaţă de desfacere stabilă şi cu  posibilităţi de  lărgire a ei;

-
un preţ competitiv al produselor;

-
posibilitatea şi condiţiile de diversificare a produselor;

-
din ce în ce mai mulţi clienţi;

-
profit constant;

-
posibilitatea de a se menţine printre liderii de renume ai pieţei naţionale şi  internaţionale; 

-
un proces continuu de modernizare a fluxurilor de fabricaţie;                                                

-
o cultură organizaţională care permite atingerea obiectivelor;

-
 parteneriate cu firme importante din domeniul industriei de apărare. 

MISIUNE

Societatea CARFIL S.A. se angajează să:

- furnizeze produse și servicii servicii de buna calitate, care să anticipeze nevoile și așteptările beneficiarilor interni și externi în condiții de competitivitate și profitabilitate.

- îmbunătățească parametrii economici și să echilibreze bugetul în condițiile în care lichiditatea, solvabilitatea și funcționalitatea societății poate influența stabilitatea ansamblului economiei;

- promoveze respectul și transparența prin tratamentul egal al tuturor clienților, prin menținerea unei comunicări eficace cu toți factorii interesați;

 - țintească un nivel ridicat de profesionalism prin continua instruire a angajaților care sunt   tratați cu respect și fără discriminare;

 - construiască viitorul societății având drept scop prosperitatea, continuitatea, stabilitatea și dezvoltarea durabilă a acesteia printr-un management competitiv; 

- asigurarea promovării responsabilității instituționale, protecția și conservarea mediului înconjurator.

OBIECTIVE STRATEGICE
Pentru revitalizarea și dezvoltarea activității, obiectivele se vor baza pe Planul de reorganizare și restructurare al societății CARFIL S.A., aprobat prin H.G. nr. 1342/2022.

Reorganizarea societății implică trei mari direcții, și anume:

- dezvoltarea de noi capacități de productie militară, realizarea de produse noi, care să-i permită societății să funcţioneze pe principiile rentabilităţii şi eficienţei economico - financiare și să contribuie la siguranța aprovizionării forțelor din FSNA (Strategia de Dezvoltare – Plan de management 2022-2026);

 - relocarea activităților nepirotehnice din orașul Brașov în locațiile de la Hărman;

 - rezolvarea situației investiției nefinalizate „Modernizare Turnătoria de fontă”.

